##### KP "BUDUĆNOST" a.d. LAKTAŠI

##### NADZORNI ODBOR

Broj: 781-7/20

Datum: 25.05.2020. godine

Na osnovu člana 7. Zakona o javnim preduzećima ("Službeni glasnik Republike Srpske", broj: 75/04 i 78/11) i člana 54. Statuta – prečišćen tekst KP "Budućnost" a.d. Laktaši broj: 449/12 od 27.06.2012. godine, Nadzorni odbor KP "Budućnost" a.d. Laktaši, na sjednici održanoj dana 25.05.2020. godine, donio je

**O D L U K U**

**o sazivanju četrnaeste redovne sjednice Skupštine akcionara**

**KP "Budućnost" a.d. Laktaši**

Saziva se četrnaesta redovna sjednica Skupštine akcionara KP "Budućnost" a.d. Laktaši.

Sjednica će se održati dana 29.06.2020. godine sa početkom u 10,00 časova u sali Skupštine opštine Laktaši, ulica Karađorđeva br. 56, Laktaši.

Za sjednicu se predlaže sljedeći

## D N E V N I R E D

1. Izbor i imenovanje radnog tijela:

- predsjednika Skupštine,

- komisije za glasanje,

- ovjerivača zapisnika,

- zapisničara.

1. Razmatranje i usvajanje Zapisnika sa prethodne sjednice Skupštine akcionara,
2. Razmatranje i usvajanje:
3. Izvještaja o poslovanju Društva za 2019. godinu,
4. Finansijskog izvještaja Društva za 2019. godinu,
5. Izvještaja Nezavisnog revizora za reviziju Finansijskih izvještaja za 2019. godinu,
6. Izvještaja o radu Nadzornog odbora,
7. Trogodišnjeg plana poslovanja Društva za 2020.-2022. godinu,
8. Plana poslovanja Društva za 2020. godinu,
9. Razmatranje i donošenje Odluke o raspodjeli dobiti ostvarenoj u 2019. godini i pokriću preostalog dijela gubitaka,
10. Razmatranje i donošenje Odluke o razrješenju člana Nadzornog odbora ispred akcijskog kapitala manjinskih akcionara,
11. Razmatranje i donošenje Odluke o imenovanju 1 (jednog) člana Nadzornog odbora ispred akcijskog kapitala manjinskih akcionara,
12. Razmatranje i donošenje Odluke o izboru i imenovanju nezavisnog revizora za reviziju Finansijskih izvještaja za 2020. godinu,
13. Razmatranje prijedloga i donošenje Odluke o dopuni djelatnosti Društva,
14. Razmatranje prijedloga i donošenje Odluke o izmjeni Statuta Društva,
15. Razmatranje i donošenje Odluke o utvrđivanju prečišćenog teksta Statuta Društva,
16. Razno.

U slučaju da se Skupština ne održi u zakazano vrijeme, ponovljena sjednica će se održati na istom mjestu i sa istim dnevnim redom, dana 30.06.2020. godine sa početkom u 10,00 časova. Uvid u materijal za sjednicu Skupštine može se izvršiti svakog radnog dana u vremenu od 09-14 časova u prostorijama uprave Društva u ulici Karađorđeva broj 63, Laktaši.

Pozivaju se predstavnici Opštine Laktaši, "Fortis Group" d.o.o. Banjaluka, i akcionari, koji su na dan 19.06.2020. godine evidentirani u Izvještaju Centralnog registra hartija od vrijednosti, da lično ili putem punomoćnika učestvuju u radu Skupštine akcionara, kao i druga lica koja po zakonu, Statutu i opštim aktima Društva imaju pravo i dužnost da prisustvuju.

Potpis davaoca punomoći mora biti ovjeren kod nadležnog organa.

Ova Odluka će se objaviti u dnevnim listovima "Glas Srpske" i "Nezavisne novine", te na internet stranici Banjalučke berze i internet stranici Društva.

 **PREDSJEDNIK**

 **NADZORNOG ODBORA**

 \_\_\_\_\_\_\_\_\_\_\_\_\_\_\_\_\_\_\_\_

 Aničić Bogoljub, dipl. inž. građ. s.r.